સરે કાઉંટીની તરફથી રમનારા 20 વર્ષના આ યુવા બોલરે ફક્ત 8 બોલની અંદર ટીમ ઈંડિયાના ટોચના ક્રમને હલાવી મુક્યુ. ડાબા હાથના સૈમ કરને મુરલી વિજય (20)ને LBW આઉટ કર્યો. ત્યારબાદ બે બોલ પછી જ તેણે કેએલ રાહુલને બોલ્ડ કરી ભારતને બીજો ઝટકો આપ્યો. આગામી ઓવરમાં સૈમ ફરી અટેક માટે આવ્યો અને શિખર ધવનને સારી આઉટ સ્વિંગ બોલ પર સ્લિપમાં ડેવિડ મલાનના હાથે કેચ આઉટ કર્યો. તેણે ભારતની પ્રથમ રમતમાં 17 ઓવરમાં 1 મેડન નાખતા 74 રન આપીને 4 વિકેટ લીધી. હાર્દિક પંડ્યા LBW આઉટ થઈને સૈમના ચોથા શિકાર બન્યા.